《夜窗急雨迅雷简章生行父六韵》
明代·胡应麟

入夜天威动，羁人赋式微。疾雷穿瓦落，惊电掣垣飞。

鹳鹤抟空迅，鱼虾掠岸肥。凉生青竹簟，暑净绿萝扉。

积潦盈川谷，愁霖涨海圻。将因湖水畔，对濯芰荷衣。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。